Diari Oficial de la Generalitat Valenciana


Sumari del DOGV 8690, del 03-12-2019 (2019/11919)

Informació pública de la modificació puntual del Pla general d'ordenació urbana que afecta la parcel·la situada al carrer de Joaquín Marín, número 35, de Benimàmet. Expedient 3001/2019/200.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8690

Data del DOGV
:   03-12-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/11010


Data del document
:   25-11-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual del Pla general d'ordenació urbana que afecta la parcel·la situada al carrer de Joaquín Marín, número 35, de Benimàmet. Expedient 3001/2019/200.  
 [2019/11594]  
El Ple de l'Ajuntament, en la sessió celebrada el 14 de novembre de 2019, va adoptar l'acord que en la part dispositiva diu el següent:  
  
«Primer. Iniciar el procés de consulta a les administracions públiques afectades i a les persones interessades en la modificació puntual del PGOU de València a la parcel·la situada al carrer de Joaquín Marín, núm. 35, referència cadastral 9080239GA3257Z2715NS, i sotmetre-la a informació pública durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a consultar-la.  
Segon. Comunicar aquest acord, als efectes que, si és el cas, emeten l'informe corresponent, als serveis municipals afectats següents:  
- Servei Municipal de Cicle Integral de l'Aigua.  
- Ocoval, a fi que demane, coordine i remeta els informes preceptius de les entitats subministradores dels serveis públics urbans que puguen resultar afectats.  
  
Tercer. Notificar l'inici de la fase de consulta a l'Associació de Veïns de Benimàmet, en qualitat de públic interessat.  
Quart. Inserir en la pàgina web municipal www.valencia.es de la documentació que se sotmet a informació pública, i posar-la a disposició del públic en l'Oficina Municipal d'Informació Urbanística, a la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, núm. 11 (edifici Tabacalera).  
  
Cinqué. Si no s'han presentat observacions o suggeriments al document de planejament una vegada finalitzat el termini d'informació pública, facultar la regidora delegada de Planificació i Gestió Urbana a realitzar les actuacions necessàries per a sol·licitar el dictamen preceptiu del Consell Jurídic Consultiu, en virtut del que disposa l'article 10, apartat 8, lletra e, de la Llei 10/1994, de 19 de desembre, de la Generalitat, de creació del Consell Jurídic Consultiu de la Comunitat Valenciana, desplegada pel Decret 37/2019, de 15 de març, del Consell, pel qual s'aprova el Reglament del Consell Jurídic Consultiu de la Comunitat Valenciana.»  
  
I de conformitat amb el que estableix l'article 57.1.b de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme www.valencia.es/urbanismo, en compliment de l'article 53.2 de la LOTUP.  
  
València, 25 de novembre de 2019.- El secretari: Manuel Latorre Hernández.